…Іх бацькі служылі ў Савецкай арміі ці Ваенна-Марскім флоце па два ці тры гады за тысячы кіламетраў ад дому, і далёка не кожнаму выпадала шчасце прыйсці ў водпуск. З Афганістана ляцелі “чорныя цюльпаны” з “грузам 200”, працвітала “дзедаўшчына” – але сёння любімая тэма для размоў, калі яны збіраюцца ў мужчынскай кампаніі – хто, дзе і як служыў. І ніхто з іх не скажа, што гэта былі выкрасленыя з жыцця гады.